b'\n_START_ARTICLE_\nJaunojo menininko premija\n_START_PARAGRAPH_\nJaunojo menininko premija\xc2\xa0\xe2\x80\x93 premija, kuri\xc4\x85 skiria Lietuvos Respublikos kult\xc5\xabros ministerija. Kandidatais premijas gauti gali b\xc5\xabti si\xc5\xablomi jaunieji menininkai (asmenys nuo 14 iki 35 met\xc5\xb3) arba jaun\xc5\xb3j\xc5\xb3 meninink\xc5\xb3 kolektyvai.\n_START_SECTION_\nKandidat\xc5\xb3 si\xc5\xablymas\n_START_PARAGRAPH_\nKandidatus turi teis\xc4\x99 si\xc5\xablyti fiziniai ir juridiniai asmenys (profesional\xc5\xabs menininkai arba meno vertintojai). Vienas fizinis ar juridinis asmuo gali si\xc5\xablyti ne daugiau nei vien\xc4\x85 kandidat\xc4\x85 Met\xc5\xb3 debiuto ar Jaunojo k\xc5\xabr\xc4\x97jo premijai gauti. Si\xc5\xablant kandidatus pateikiamos rekomendacijos, kandidat\xc5\xb3 k\xc5\xabrybin\xc4\x97s veiklos apra\xc5\xa1ymai ir kt.\n_START_SECTION_\nR\xc5\xab\xc5\xa1ys\n_START_PARAGRAPH_\nKasmet skiriamos 2 r\xc5\xab\xc5\xa1i\xc5\xb3 premijos: Met\xc5\xb3 debiuto premija ir trys Jaunojo k\xc5\xabr\xc4\x97jo premijos.\n_START_SECTION_\nMet\xc5\xb3 debiuto premija\n_START_PARAGRAPH_\nMet\xc5\xb3 debiuto premijos dydis yra 2400 Lt. \xc5\xa0i premija skiriama u\xc5\xbe geriausi\xc4\x85 jaunojo menininko arba jaun\xc5\xb3j\xc5\xb3 meninink\xc5\xb3 kolektyvo debiut\xc4\x85 profesionaliojo meno srityje einamaisiais kalendoriniais metais, i\xc5\xa1siskyrus\xc4\xaf k\xc5\xabrybiniu novatori\xc5\xa1kumu ir gerai \xc4\xafvertint\xc4\x85 profesionali\xc5\xb3 meno vertintoj\xc5\xb3.'